टाइरेनियन सागर चाहे टिरेनियन सागर () भूमध्य सागर के हिस्सा हवे जे इटली प्रायदीप के पच्छिम में बाटे। एकर नाँव इटली के टिरेनियाई लोगन के नाँव पर रखल गइल हवे। ई भूमध्य सागर (रूम सागर) के अइसन हिस्सा हवे जहाँ अफिरकी आ यूरोपीय प्लेट के टकराव वाला जगह हवे; एही कारन एहिजे कई गो ज्वालामुखी परबत समुंद्र के भीतर, आ ऊपर तक दीप के रूप में, पावल जालें। दुनिया के परसिद्ध स्ट्राम्बोली ज्वालामुखी एही सागर में सिसिली दीप के उत्तर में बाटे जेकरा के भूमध्य सागर के प्रकाश स्तंभ कहल जाला।